Správa z činnosti komunitného centra rok 2022

1.Rodina so zdravotne postihnutým dieťaťom.

Matky a rodiny so zdravotne postihnutými deťmi(ZŤP) sú komunita s názvom Kráčame spolu. Ich interakcia v komunitnom centre má charakter spoločenského a sociálneho rozvoja matky a dieťaťa. Pracovníčka komunitného centra svojim sociálnym a osobným kontaktom sa podieľa na vytváraní inklúzie matky, dieťaťa, ale aj rodinných príslušníkov. Hendikep dieťaťa nie je v komunitnom centre ako problém, pretože jeho akceptovanie je na báze rovnakej hodnoty a dôstojnosti ako ostatných klientov komunitného centra.

V rámci sociálnej integrácie dieťaťa a matky pracovníčka KC počas roka 2022 pripravila na skvalitnenie sociálnej pomoci, komunitnú prácu, záujmovú a rozvojovú kreativitu pre deti a matky. Ponúknuté bolo základné sociálne poradenstvo, interakcie podľa potreby matiek, komunikácia a spolupráca pri plánovaní na báze týždňa, mesiaca. Týmto spôsobom sa vytvára súdržnosť, empatia, vzájomná dôvera.

Do jednotlivých programov kreativity boli pozvané aj dobrovoľníčky z Face Clubu. Kde mladí ľudia spoznávali, že hendikepované deti chcú vytvárať kamarátske vzťahy. Vzájomne sa obohatili pri spoločnom tvorení aktivít. ZŤP deti mali možnosť stretávať sa aj s rovesníkmi, ktorí prichádzali do KC na popoludňajšiu záujmovú činnosť. Spoločnou interakciou boli deti začlenené do aktivít pripravené pracovníčkou KC.

Komunita mamky s deti ZŤP si do priestorov komunitného centra pozvala počas roka 2022 aj odbornú pomoc najmä fyzioterapeuta, certifikovanú lektorku pre individuálne sprevádzanie a vzdelávanie dieťaťa v samoobslužnej činnosti a výuke anglického jazyka.

Stretávania komunity mamky s deti ZŤP boli uskutočňované 2-3x do týždňa rozsah 2 hod. pre niektoré činnosti, podujatia komunity bol rozsah 6 hodín.

Rodina so zdravotne postihnutým dieťaťom má obmedzené schopnosti a možnosti spoločensky sa začleniť. Priestory komunitného centra slúžia na skvalitnenie sociálnej pomoci týmto rodinám. V spolupráci s pracovníčkou KC boli v priestoroch komunitného centra uskutočnené aktivity a podujatia Deň detí, športový deň- varenie gulášu, deň komunít mesta, Mikulášske popoludnie, tvorba jarných, jesenných a vianočných dekorácií, každý druhý piatok v mesiaci sa mamky s deťmi stretávali na tvorivých dielňach.

Matky a deťmi ZŤP ako komunita Kráčame spolu sa zapojili aj do spoločenských aktivít v rámci mesta. V priestoroch komunitného centra vytvárali vianočné dekorácie, ktoré prezentovali na akcii Belianske Vianoce v decembri 2022.

Mamky sú ochotné pomôcť aj iným rodinám v meste, ktoré potrebujú a hľadajú pomoc, ako a kde sa začleniť so svojim zdravotne postihnutým dieťaťom. Pracovníčka KC pri svojej terénne práci vyhľadáva rodiny s deťmi ZŤP v meste, oboznamuje ich o službe, činnosti a pomoci v priestoroch komunitného centra.

Zodpovedné osoby pre komunitu Kráčame spolu sú:

 PaedDr. Beáta Kušmíreková a Ing. Lucia Koščáková

2. Seniori – Jednota Dôchodcov Slovenská (JDS)

V mesiaci júli požiadali o stretávanie sa v komunitnom centre aj seniori. Ide o združenie seniorov nášho mesta, ktorí sa chcú stretávať a zmysluplne využívať čas.

Združenie má svoje stanovy vytvorené na základe celoslovenského pôsobenia seniorov, ktorých zastrešuje Jednota Dôchodcov Slovenska. Ich činnosť spočívala na vytváraní spoločných aktivít, programov, výletov a činností vo vnútri združenia. Po vzájomnej dohode, komunikácii a spolupráci s pracovníčkou KC sa v priestoroch komunitného centra pravidelné seniori stretávali na svojich aktivitách. Aktivity a zmysluplné trávenie času prebiehali 2až3x do mesiaca.

Pri interakciách so seniormi boli pracovníčkou KC ponúknuté, podľa potreby seniorov, činnosti: komunitná práca, základné sociálne poradenstvo, činnosti zamerané na začlenenie jednotlivca alebo združenia k spoločenskému a sociálnemu rozvoju, podpora v ich vnútornej štruktúre. Vzájomnou spoluprácou sa podieľali na plánovaní ďalšieho obdobia. Svojimi znalosťami a skúsenosťami sa zúčastnili aj na spoločenských aktivitách organizovaných mestom. Ich pomoc a účasť bola aj v rámci komunitných stretnutí v spolupráci s organizáciami a občianskymi združeniami nášho mesta (Face Clubom, rodinami so ZŤP deťmi, o. z. Hernička...a s inými). Svojou účasťou podporili aj aktivity ponúknuté pracovníčkou komunitného centra pre zmysluplné trávenie času.

V rámci terénnej práce a vyhľadávacej činnosti, pracovníčka komunitného centra ponuka alebo odporúča seniorom, ktorých stretáva, že môžu prísť na stretnutie  združenia seniorov Jednoty Dôchodcov Slovenskej. Zodpovedný za ZO JDS je pán Ján Straka.

3. Školopovinné deti

K poskytovaným službách KC patrí aj pomoc pri príprave na vyučovanie. Ide o školopovinné deti ZŠ, ktoré požiadali pomoc pri výrobe pomôcok či projektov na vyučovacie hodiny. Zároveň vytvárali kamarátske vzťahy. Veľkou obľubou boli tvorivé a kreatívne dielne. Išlo o tvorbu z textílie, papiera, koženky, prútia. Jednoduchú výrobu koláčikov a perníkov.

V jarných mesiacoch bola kreatívnou náplňou výroba ozdobných kvetinových venčekov. Materiál bol zabezpečený pracovníčkou KC a deti vlastnou zručnosťou tvorili ozdobné dekoratívne venčeky.

Inšpiráciou pre deti bol aj ponúknutý projekt „Škola šitia“ ide získanie zručnosti pre ručné a strojové šitie. Pri ručnom šití sa dievčatá učili prišívať gombík, alebo zošívať vystrihnuté srdiečko, vtáčika. Pri strojovom šití sa učili rovné šitie. Pod dohľadom pracovníčky si deti vytvárali konkrétne výrobky( levanduľové vankúšiky, tašky, peňaženky).

 V letných mesiacoch bola pre rómskych chlapcov príťažlivá hra futbalu na ihrisku. Po každodenne hre sa prišli osviežiť do komunitného centra. Naplánovaný bol aj priateľský futbalový zápas s Komunitným centrom v obci Výborná, ale rodičia nepustili chlapcov na zápas.

Niektoré deti prejavili záujem aj o spoločenské hry.

Dlhá jeseň priniesla veľa kreativity do jesennej výzdoby. Spoločne sme vyzdobili priestory komunitného centra. Deti zbierali gaštany, ktoré sme použili pri tvorbe výzdoby.

V mesiaci november a december bol deťom ponúknutý projekt „Biznis plán“ išlo o prípravu a realizáciu vlastných nápadov. Pracovníčka komunitného centra usmernila deti ako sa dobrý nápad môže realizovať. Deti sa svojou kreativitou rozhodovali pre viaceré nápady. Boli usmernené o výbere jedného konkrétneho, taktiež o výbere materiálu. Niektoré deti tvorili z papiera, textilu, drevených paličiek alebo venovali čas pečeniu perníkov. Ku konkrétnej výrobe potrebovali investovať aj svoje finančné zdroje, to bolo realizované a odsúhlasené po dohode s rodičmi. Deti boli motivované, že svoje výrobky môžu predať na vianočných trhoch mesta. Do projektu sa zapojili dvaja chlapci a tri dievčatá. Za pomoci pracovníčky sa učili na vianočnom trhu predávať svoju tvorbu, výrobky. Bolo pre nich prekvapením, že predaj svojej práce je ťažký. Vznikali otázky, prečo ľudia nekupujú ich výrobky. Pracovníčka ich usmernila, že trhový predaj je o kreativite výrobku a samostatného oslovenia okoloidúcich, aké vety, slová použiť ak chce predať tovar. Chlapci a dievčatá mali svoje pokladničky, peňaženky, kde po predaji si odložili eurá a tešili sa z predaja. Aj pracovníčka oslovila v prospech detí okoloidúcich, aby si kúpili výrobky detí, lebo to tvorili oni samé. Nakoniec všetky deti predali svoje výrobky. Získali prvé skúsenosti z biznis projektu a jeho realizácii. V tomto projekte „biznis plán“ budeme pokračovať aj nasledujúci rok.

4. Preventívne aktivity

V rámci náplne plánu práce komunitného centra boli vykonávané preventívne aktivity. Počas roka bola terénna práca uskutočnená 51-krát a oslovených bolo 124 občanov mesta. Terénna práca bola zameraná na jednotlivcov alebo rodiny. Osobným prístupom, interakciou ide o podporu a sociálnu inklúziu a tiež informovanosť o zlepšení prístupu k sociálnej a komunitnej službe v meste, napr. interakciou v komunitnom centre. Počas roka bola vykonaná interakcia u jednotlivých rodín aspoň 1x mesačne. V preventívnych aktivitách ide o 5 rodín rómskej komunity a 3 rodiny s deťmi predškolského a školského veku. Počas interakcií domácom prostredí išlo o nasmerovanie matiek ku finančnej gramotnosti, opakované overenia si, či nežijú vo finančných dlhoch, ako je postarané o deti, či má aspoň jeden rodič prácu. Následné otec požiadal o pomoc napísať žiadosť do zamestnania, pri nasledujúcich interakciách v rodine pracovníčka pozorovala či chodí otec do zamestnania.

Rómske matky s deťmi počas mesiacov august a september navštevovali komunitné centrum s cieľom prípravy dieťaťa na školu a škôlku. Deti pracovníčku komunitného centra už poznali z interakcií v ich domácom prostredí. Pri interakcii v komunitnom centre sa dieťa oboznamovalo s cudzím prostredím. Matka dieťaťu vysvetľovala, že aj v škôlke sa bude hrať, kresliť, spievať si. Jedna matka vysvetľovala dieťaťu, že keď skončí prácu, príde po dcéru do škôlky. Pracovníčka usmernila matky, aby v komunitnom centre svoje deti poučili o základných hygienických návykoch, aby učili deti umývať si ruky, ako používať toaletu, ako to budú robiť v škôlke. Nasmerovane boli tiež učiť deti pozdraviť sa, poďakovať, poprosiť upratať si hračky, učiť rozoznať farby. Matky, ktorým deti chodili do školy zase opakovali s nimi abecedu, čísla, deti si maľovali vytlačené maľovanky. Každá interakcia mala iný charakter. V nasledujúcich mesiacoch bola interakcia v niektorých rodinách opäť v domácom prostredí.

 Okrem preventívnej činnosti bola terénna práca zameraná na oboznámenie občanov o činnosti komunitného centra, o poskytovaní služby občanom pre jednotlivcov alebo komunity. Pracovníčka komunitného centra zmapovala všetky ulice mesta.

5. Mladí ľudia zdravotne znevýhodnení.

V plánovaní interakcii sú zaradení aj mladí ľudia zdravotne znevýhodnení. Pracovníčka komunitného centra chce vytvoriť aj pre nich kvalitné podmienky sociálne kontaktu, základného sociálneho poradenstva, svojou činnosťou chce zapojiť jednotlivcov do záujmovej činnosť, aktívne ich začleniť a ponúknuť zmysluplné trávenie času. Terénnou a vyhľadávacou činnosť sa nepodarilo nájsť záujemcov.

Komunitné centrum začalo spoluprácu s Materským centrom Hernička na projekte Hľadáme nové rodinky v programe „Učenie pre život“ ide o interakciu matky s deťmi do 6 rokov. Materské centrum v  rámci interakcií poskytovalo základné poradenstvo, sociálny a spoločenský kontakt matiek na materskej dovolenke, realizácia záujmovej a kreatívnej činnosti Montessori. Veľmi prístupná metóda učenia aj pre tie najmenšie deti. V spolupráca na projekte začala v novembri a bude pokračovať až do augusta nasledujúceho roka 2023. Stretnutia sú realizované 1x do týždňa v rozsahu 2 hodiny.

Počas terénnej práce pracovníčka KC oslovuje v meste, pri stretnutí mamky na materskej dovolenke, o možnosti prísť do komunitného centra na ponúkaný projekt Materského centra

Záver.

Komunitné centrum počas roka 2022 navštívilo 2028 osôb - občanov nášho mesta.

Vzájomná spolupráca všetkých komunít alebo združení, ktoré navštevovali počas roka komunitné centrum, smerovala k sociálnemu začleneniu osôb na spoločenských, sociálnych, vzdelávacích aktivitách. Jednotlivé programy boli ponúkané ako voľnočasové aktivity, zmysluplné trávenie času pripravené pre jednotlivcov alebo na komunitnej úrovni. Úspechom boli komunitné interakcie, ktoré sa uskutočnili v letných mesiacoch v evanjelickej záhrade a v pred Vianocami v priestoroch komunitného centra. Na týchto stretnutiach boli sa účastní mladí ľudia z Face Clubu, komunita „Kráčame spolu“ a ZO Jednoty Dôchodcov Slovenska, Materské centrum „Hernička“

Úspechom boli interakcie školopovinných deti, ktoré počas roka navštevovali komunitné centrum. Získali kamarátske vzťahy, boli im zabezpečené podmienky na zmysluplné trávenie času, pri interakciách sa učili prijímať a rešpektovať zdravotne postihnuté deti, pri stretnutiach so seniormi im nechýbalo slušné správanie v rámci komunikácií, pri interakciách s rómskymi deťmi, sociálne rozdiely boli rešpektované.

Úspechy matiek z rómskej komunity ocenili možnosť prísť s deťmi do komunitného centra a chcú pre svoje deti zlepšiť podmienky ich zdravého vývoja a vzdelávania. Nevadí im prítomnosť pracovníčky v ich domácom prostredí.

Komunitné centrum a jeho činnosť je pre dobro občanov. Ďakujem všetkých, ktorí prichádzali a prejavili záujem a participovali na spoločnom vytváraní a zlepšení sociálnych a komunitných službách ponúkaných v priestoroch komunitného centra.

Vypracovala: Bc. Eva Kováčiková

Výkaz práce Komunitného centra Spišská Belá rok 2022

**Mesiac počet interakcií počet osôb terén. práca +počet osôb Rómovia**

Január 12 78 0

Február 6 31 0

Marec 19 122 3+9

Apríl 17 86 6+5

Máj 16 202 3+3

Jún 17 62 5+3

**Spolu 87 581 17+20**

Júl 20 214 3+14 41

August 21 267 5+11 68

September 31 181 4+19 48

Október 25 167 8+ 23 12

November 39 447 7+26 11

December 17 223 7+11 9

**Spolu 153 1499 33+103 189**

**SPOLU 240 2080 51+124 189**